### Beslutningstema

Der skal besluttes, om der kan dispenseres til facadebeklædning i stål af lagerhal ved Rejsby Europæiske Efterskole.

### Sagsfremstilling

Forvaltningen har modtaget en ansøgning om at opføre en lagerhal på [adresse], 6780 Skærbæk, Rejsby Europæiske Efterskole, beliggende i [adresse], nordøst fra krydset mellem [adresse] og [adresse].

Den ansøgte lagerhal har et samlet areal på 335 m2, hvor den ene halvdel er isoleret. Lagerhallen udføres som traditionel koldlagerbygning i stål, som skal anvendes til opbevaring af materiel til idrætshal inkl. sceneopbygning samt cykler. Lagerhallen ønskes opført med stålbeklædning, som er økonomisk fordelagtig for opbevaringsbygninger. Endvidere vil lagerhallen efterligne farverne på den eksisterende idrætshal. Den vedlagte illustration viser hallen helt i stålplader – bare 2 farver.

Nora Mathiasen ønskes opført udenfor udlagte byggefelter.

Ejendommen er omfattet af Lokalplan nr. 904, hvis formål er at udlægge området til offentlige formål og fastlægge anvendelsen til skole- og idrætsfaciliteter. Lokalplanen foreskriver om bebyggelsens placering jf. § 5.1, at ny bebyggelse og flytbare pavilloner skal placeres indenfor de på kortbilag 3 viste byggefelter. Disse byggefelter er i dag alle bebygget.

Om bebyggelsens ydre fremtræden foreskriver lokalplanen jf. §§ 6.1 & 6.2, at udvendige bygningssider skal opføres i røde teglsten, dog kan dele af facaderne beklædes med andre ikke-reflekterende materialer. Ved anvendelse af andre facadematerialer i dele af facaden, skal disse holdes i røde eller mørke farver således, at det passer sammen med teglstensfacaderne.

Det er forvaltningens vurdering, at der kan meddeles administrativ dispensation til de udlagte byggefelter, fordi der bygges i tilknytning til eksisterende bebyggelse og det vil gavne efterskolens vækst.

Forvaltningen vurderer, at en dispensation til anden facadebeklædning, hvor hele facader laves i andre materialer end foreskrevet, vil medføre risiko for, at områdets arkitektoniske værdi vil ændres med tiden, hvis der åbnes op for andre facadematerialer. Bebyggelsen på ejendommen følger lokalplanens bestemmelser om materialevalg og fremstår flot og velholdt. Det giver skolen en væsentlig arkitektonisk værdi for området, som kan ses fra hovedvej [adresse] og som giver et godt helhedsindtryk af [adresse], når man kører igennem byen.

Forvaltningen har været i dialog med efterskolen omkring materialevalget og de har indsendt bemærkninger til sagen, som er vedlagt som bilag. Efterskolen henviser til, at det er muligt at opføre cykelskurer og redskabsrum som beskrevet. Disse bygninger skal dog i lokalplansammenhæng forstås som mindre bygninger. Det ansøgte har en størrelse og udformning, som gør, at den vil være væsentlig mere synlig i sammenhæng med den eksisterende bebyggelse på skolen.

Det er vurderet, at sagen ikke behøver en naboorientering, da bygningens placering ikke vil være til gene for naboer.

### Lovgrundlag

Planloven, Lokalplan nr. 904

### Fagchefen for Teknik og Plan indstiller,,

at at der gives afslag til ansøgte udførelse i stålplader, men tilladelse til udførelse som i den eksisterende hals materialeanvendelse.

### Beslutning

Indstillingen godkendes ikke. Der meddeles godkendelse til det ansøgte.